pythainlp/thai-wiki-dataset-v3 huggingface dataset:
เฮฟเวน

เฮฟเว่น  เป็นซิงเกิลที่ 37 ของอายูมิ ฮามาซากิ และเป็นซิงเกิลที่ 3 ของเธอที่วางขายในประเทศไทยในรูปแบบ CD+VCD โดยวางแผงที่ญี่ปุ่นเมื่อวันที่ 14 กันยายน ค.ศ. 2005 วันแรกเปิดตัวที่อันดับ 2 ออริกอนชาร์ต วันที่ 2 ตกลงไปที่ 3 ของออริกอนชาร์ต แต่หลังจากนั้นก็ขึ้นมาที่อันดับ 1 ออริกอนชาร์ต โดยเปิดตัวสัปดาห์แรกที่ยอดขาย 169,000 แผ่น ซิงเกิลนี้อยู่ในออริกอนเดลี่ชาร์ตนาน 49 วัน โดยมียอดขายรวม 325,000 แผ่น เพลงเฮเว่นได้เป็นเพลงประกอบภาพยนตร์เรื่อง "ชิโนบิ" ส่วนเพลงวิล (Will) เป็นเพลงที่ใช้เครื่องดนตรีญี่ปุ่นประกอบจังหวะเพียงอย่างเดียว
== รายชื่อเพลง ==
1.Heaven "original mix" mixed by Koji Morimoto
2.Will "original mix" mixed by Koji Morimoto
3.alterna "Orchestra Version" mixed by Shunichi Kogai
4.Heaven "Piano Version" mixed by Koji Morimoto
5.Heaven "original mix-Instrumental-" mixed by Koji Morimoto
6.Will "original mix-Instrumental-" mixed by Koji Morimoto
== มิวสิกวีดีโอ ==
1.HEAVEN
2.HEAVEN
3.HEAVEN
== การแสดงสด ==
9 กันยายน พ.ศ. 2548 - Music Station
16 กันยายน พ.ศ. 2548 - Music Station
16 กันยายน พ.ศ. 2548 - Music Fighter
17 กันยายน พ.ศ. 2548 - CDTV
23 กันยายน พ.ศ. 2548 - PopJam
7 ตุลาคม พ.ศ. 2548 - Music Station
23 ธันวาคม พ.ศ. 2548 - Music Station Super Live - "Heaven" และ "Bold & Delicious"
== ชาร์ต ==
ยอดขายรวม: 326,694 แผ่น + 1,000,000+ ดาวน์โหลดทางมือถือ + 100,000+ ดาวน์โหลดเพลง = 1,426,694 (หมายเหตุ : ยอดขายนี้ไม่รวมยอดขายและยอดดาวน์โหลดนอกประเทศญี่ปุ่น  และไม่รวมเพลง "Will")
ออริกอนชาร์ต(ในญี่ปุ่น)
== แหล่งข้อมูลอื่น ==
ข้อมูลของเอเว็กซ์ แทร็กซ์ 
CD+DVD ข้อมูลของเอเว็กซ์ แทร็กซ์ 
ข้อมูลของออริกอน
ซิงเกิลในปี พ.ศ. 2548
เพลงญี่ปุ่น
เพลงของอายูมิ ฮามาซากิ
ซิงเกิลอันดับที่ 1 ออริกอนชาร์ต
อุทยานแห่งชาติศรีสัชนาลัย

อุทยานแห่งชาติศรีสัชนาลัย เป็นอุทยานแห่งชาติที่ตั้งอยู่ในจังหวัดสุโขทัย ได้รับการจัดตั้งเป็นอุทยานแห่งชาติเมื่อปี พ.ศ. 2524 เป็นอุทยานแห่งชาติลำดับที่ 26 มีเนื้อที่ประมาณ 133,250 ไร่ 

==ที่ตั้งและเขตติดต่อ==
ครอบคลุมพื้นที่ ตำบลบ้านแก่ง ตำบลแม่สำ ตำบลแม่สิน อำเภอศรีสัชนาลัย เทศบาลตำบลกลางดง อำเภอทุ่งเสลี่ยม จังหวัดสุโขทัย
== อ้างอิง ==
== แหล่งข้อมูลอื่น ==
อุทยานแห่งชาติศรีสัชนาลัย  - กรมอุทยานแห่งชาติ สัตว์ป่า และพันธุ์พืช
ศรีสัชนาลัย
อำเภอศรีสัชนาลัย
อำเภอทุ่งเสลี่ยม
อุทยานแห่งชาติน้ำตกสามหลั่น

อุทยานแห่งชาติน้ำตกสามหลั่น (ชื่อเดิม อุทยานแห่งชาติพระพุทธฉาย) มีพื้นที่ครอบคลุมอยู่ในท้องที่อำเภอแก่งคอย อำเภอหนองแค อำเภอวิหารแดง และอำเภอเมือง จังหวัดสระบุรี ป่าเขาสามหลั่นอยู่ใกล้กรุงเทพฯ มาก มีสภาพป่าอุดมสมบูรณ์ สภาพธรรมชาติป่าเขา น้ำตกที่สวยงาม โดยเฉพาะน้ำตกเขาสามหลั่น ซึ่งนักท่องเที่ยวรู้จักกันเป็นอย่างดี ทางคมนาคมสะดวกสบาย สามารถเดินทางจากกรุงเทพฯ ไปกลับได้ในวันเดียว อุทยานแห่งชาติน้ำตกสามหลั่น มีเนื้อที่ประมาณ 27,856.25 ไร่ หรือ 44.57 ตารางกิโลเมตร
==ลักษณะภูมิประเทศ==
สภาพภูมิประเทศประกอบด้วยภูเขาสลับซับซ้อน เป็นเทือกเขาสูงที่วางตัวตามแนวตะวันตกเฉียงเหนือ-ตะวันออกเฉียงใต้ มีที่ราบแคบๆ ระหว่างหุบเขาอยู่ทางตอนเหนือของอุทยานแห่งชาติ ยอดเขาที่สูงที่สุดคือ เขาครก มีความสูงประมาณ 329 เมตรจากระดับน้ำทะเล สามารถมองเห็นตัวเมืองสระบุรี และอำเภอใกล้เคียงได้อย่างชัดเจน ป่าแห่งนี้เป็นต้นกำเนิดของน้ำตกหลายแห่ง เป็นต้นน้ำลำธารที่ไหลไปหล่อเลี้ยงไร่นาของราษฎรที่อยู่ใกล้เคียง สภาพของดินเป็นดินเหนียวและดินร่วนปนทราย หินชั้นล่างเป็นพวกหินดินดาน
==ลักษณะภูมิอากาศ==
สภาพภูมิอากาศในเขตอุทยานแห่งชาติสามารถแบ่งออกได้เป็น 3 ฤดูกาล ได้แก่
ฤดูร้อน จะร้อนอบอ้าวระหว่างเดือนกุมภาพันธ์ - เดือนเมษายน
ฤดูฝน จะมีฝนตกชุกระหว่างเดือนพฤษภาคม - เดือนกันยายน
ฤดูหนาว อากาศเย็นสบาย ระหว่างเดือนตุลาคม - เดือนมกราคม
อุณหภูมิเฉลี่ย 28oC มีปริมาณน้ำฝนเฉลี่ย 1,200 มิลลิเมตรต่อปี ซึ่งสามารถเดินทางไปท่องเที่ยวพักผ่อนได้ตลอดปี
==พืชพรรณและสัตว์ป่า==
สภาพป่าประกอบด้วยป่าเบญจพรรณ และป่าเต็งรัง มีพันธุ์ไม้ที่สำคัญได้แก่ แดง ประดู่ พลวง เต็ง รัง ตะเคียนทอง มะค่าโมง ตะแบก เป็นต้น และพันธุ์ไม้อื่นๆ ที่ทำการสำรวจไว้กว่า 800 ชนิด ส่วนไม้พื้นล่างเป็นพวกไม้ไผ่ชนิดต่างๆ ตลอดจนหวาย และกล้วยไม้ เป็นต้น
สำหรับสัตว์ที่มีอาศัยอยู่เป็นสัตว์ขนาดเล็ก เช่น ไก่ฟ้า ไก่ป่า เก้ง กระจง ลิง หมูป่า กระรอก กระแต และนกชนิดต่างๆ ที่สำคัญ ได้แก่ นกเจ้าฟ้าหญิงสิรินธร ซึ่งคาดว่าจะสูญพันธุ์ ไปแล้ว
== อ้างอิง ==
== แหล่งข้อมูลอื่น ==
อุทยานแห่งชาติน้ำตกสามหลั่น  - กรมอุทยานแห่งชาติ สัตว์ป่า และพันธุ์พืช
น้ำตกสามหลั่น
อำเภอแก่งคอย
อำเภอหนองแค
อำเภอวิหารแดง
อำเภอเมืองสระบุรี
ไอบีเรียแอร์ไลน์

ไอบีเรีย แอร์ไลน์ (สเปน: Iberia Líneas Aéreas de España) เป็นสายการบินที่ใหญ่ที่สุดในสเปน มักเรียกสั้น ๆ ว่า ไอบีเรีย ให้บริการหลักอยู่ที่มาดริดและบาร์เซโลนา มีเส้นทางบินไปยัง 105 จุดหมายปลายทาง ใน 40 ประเทศ

ภาพ:Airbus A320-211 - Iberia - EC-FLP - LEMD.jpg|เครื่องบินแอร์บัส เอ 320-200
ภาพ:Iberia_A319_EC-HGT_MUC_2008-08-13_01.jpg|เครื่องบินแอร์บัส เอ 320-200
ภาพ:Boeing 757-256 - Iberia - EC-HDU - LEMD.jpg|เครื่องบินโบอิง 757-200
ภาพ:McDonnell Douglas MD-87 (DC-9-87) - Iberia - EC-FFI - LEMD.jpg|เครื่องบินแมคดอนเนลล์ ดักลาส เอ็มดี-87
== ฝูงบิน ==
รายชื่อฝูงบินของไอบีเรีย ณ ตุลาคม พ.ศ. 2559[http://grupo.iberia.es/portal/site/grupoiberia/menuitem.8e32b03d06b292dda0d4a195d21061ca/?id_avion=be16521bcd262010VgnVCM100000950216ac____&origen=datos&vengode=Iberia] 
{| border=1 cellpadding=0 cellspacing=0 class="wikitable sortable"
|+ ฝูงบินของสายการบินไอบีเรีย
|- valign=center align=center
! เครื่องบิน
! จำนวน
! ชั้นบิน
! เส้นทาง
! หมายเหตุ
|- valign=top align=center
| แอร์บัส เอ 319-100
| 16
| 132 (0/132) , 122 (14/108)
| เส้นทางบินระยะสั้น-กลาง
| จะถูกทดแทนด้วย แอร์บัส เอ 320และแอร์บัส เอ 320 นีโอ
|- valign=top align=center
| แอร์บัส เอ 320-200
| 12  (สั่งซื้อ 7 รายการ)
| 171 (VAR/VAR)
|
| เส้นทางบินระยะสั้น-กลาง
|- valign=top align=center
|แอร์บัส เอ 320-200 นีโอ
|15  (สั่งซื้อ 15 รายการ)
|TBA
|
|เส้นทางบินระยะสั้น-กลาง
|- valign=top align=center
|แอร์บัส เอ 321-200
|15
|200 (VER/VER)
|
|เส้นทางบินระยะสั้น-กลาง
|- valign=top align=center
|แอร์บัส เอ 321-200 นีโอ
|5  (สั่งซื้อ 5 รายการ)
|TBA
|
|เส้นทางบินระยะสั้น-กลาง
|- valign=top align=center
| แอร์บัส เอ 330-200
| 7 (สั่งซื้อ5 รายการ)
| 288 (19/269)
|
| เส้นทางบินระยะกลาง-ไกล
|- valign=top align=center
| แอร์บัส เอ 330-300
| 8
| 272 (30/242)
|
| เส้นทางบินระยะกลาง-ไกล
|- valign=top align=center
| แอร์บัส เอ 340-300
| 4
| 260 (42/218)
| เส้นทางบินระยะไกล
| จะถูกทดแทนด้วยแอร์บัส เอ 330-200
|- valign=top align=center
| แอร์บัส เอ 340-600
| 17
| 342 (42/300)  346 (46/290)
|
| เส้นทางบินระยะไกล
|- valign=top align=center
| โบอิง 757-200
| 7
| 200 (42/158)
|
| เส้นทางบินระยะสั้น-กลาง  ยกเลิกให้บริการ พ.ศ. 2551
|- valign=top align=center
| แมคดอนเนลล์ ดักลาส เอ็มดี-87
| 18
| 114 (0/114)
|
| เส้นทางบินระยะสั้น-กลาง  ยกเลิกให้บริการ พ.ศ. 2551
|- valign=top align=center
| แมคดอนเนลล์ ดักลาส เอ็มดี-88
| 12
| 150 (0/150)
|
| เส้นทางบินระยะสั้น-กลาง  ยกเลิกให้บริการ พ.ศ. 2551
|- valign=top align=center
|แอร์บัส เอ 350-900
|16  (สั่งซื้อ 16 รายการ)(พิจารณา 16 รายการ)
|TBA
| เส้นทางบินระยะไกล
| รับมอบปี พ.ศ. 2560
|}
ณ พฤศจิกายน พ.ศ. 2549 อายุการใช้งานเฉลี่ยของฝูงบินของไอบีเรีย คือ 8.1 ปี
ไอบีเรีย เรจินัล ยังให้บริการด้วยเครื่องบิน ATR-72, De Havilland Canada Dash 8 และBombardier CRJ (200 และ 900) ซึ่งให้บริการโดยแอร์ นิสทรัม
== แหล่งข้อมูลอื่น ==
www.iberia.com 
วันเวิลด์
สายการบิน
สายการบินประจำชาติ
บริษัทของสเปน
บริษัทที่ก่อตั้งในปี พ.ศ. 2470
สายการบินที่ก่อตั้งในปี พ.ศ. 2470
วัดถ้ำเขาหลวง

วัดถ้ำเขาหลวง สร้างขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว ซึ่งพระองค์มีพระราชประสงค์จะสร้างวัดบนยอดเขา เพื่อถวายแด่พระบาทสมเด็จพระจอมเกล้าเจ้าอยู่หัว ซึ่งครั้งหนึ่งเคยเสด็จประพาสมายังถ้ำแห่งนี้ และด้วยมีพระราชดำริว่าถ้ำเขาหลวงนี้ มีความวิจิตรงดงามด้วยมีหินงอกหินย้อยทั่วทั้งผนังถ้ำ ภายในยังมีช่องกว้างที่แสงอาทิตย์สาดส่องเข้ามากระทบแนวหิน ก่อให้เกิดความหลากหลายของสีสันภายในถ้ำ อีกทั้งโพรงหินที่แตกเป็นช่อง ทำให้มีอากาศเย็นสบายและไม่อับชื้น จนสามารถมองเห็นความสวยงามภายในถ้ำได้ทุกซอกทุกมุม
พระบาทสมเด็จพระจอมเกล้าเจ้าอยู่หัวโปรดฯ ให้สร้างบันไดคอนกรีตยาวประมาณ 10 เมตร ตั้งแต่เชิงเขาไปจนถึงเบื้องล่างของถ้ำ และโปรดฯ ให้บูรณะพระพุทธรูปโบราณหลากรูปที่ประดิษฐานอยู่ ณ ถ้ำนี้มาก่อนยุครัตนโกสินทร์ ซึ่งสันนิษฐานว่าพระพุทธรูปโบราณเหล่านี้น่าจะได้มาจากนักจาริกแสวงบุญจากที่ต่าง ๆ นำมาประดิษฐานไว้ อาทิ พระพุทธไสยาสน์ ขนาด 6 เมตร พระพุทธรูปปางมารวิชัยองค์ใหญ่ เป็นต้น
ครั้นรัชสมัยของพระบาทสมเด็จพระจุลจอมเกล้าเจ้าอยู่หัว เสด็จประพาสมายังเพชรบุรี  จึงได้มีพระราชประสงค์ให้จัดสร้างอารามขึ้นภายในถ้ำเขาหลวง เพื่อถวายเป็นพระราชกุศลแด่พระชนก โดยทรงพระกรุณาโปรดเกล้าฯ ให้สร้างพระพุทธรูปเพิ่มเติม ซึ่งในหมู่พระพุทธรูปสร้างใหม่นี้ มีอยู่รูปหนึ่งที่โปรดฯ ให้ประทับตรา ประจำรัชกาลที่ 1-5 ไว้ที่ฐานพระด้วย
ปัจจุบันวัดถ้ำเขาหลวงแห่งนี้ได้มีการบูรณะ และพัฒนาให้มีความสะดวกสบายยิ่งขึ้น โดยการจัดให้มีวิทยากรหรือมีผู้แนะนำเกี่ยวกับความเป็นมาของวัดถ้ำเขาหลวง และร้านค้า เพื่อไว้บริการนักท่องเที่ยว และที่นี่ยังมีฝูงลิงจำนวนมากมาอาศัยอยู่
==คลังภาพ==
ไฟล์:โถงถ้ำเขาหลวง.jpg|โถงในถ้ำเขาหลวง
ไฟล์:พระนอนในถ้ำเขาหลวง.jpg|พระนอนในถ้ำเขาหลวง
ไฟล์:พระพุทธรูปขนาดต่างๆในถ้ำเขาหลวง.jpg|พระพุทธรูปขนาดต่างๆในถ้ำ
ถ้ำเขาหลวง
เจมส์ แมดิสัน

เจมส์ แมดิสัน (James Madison) เป็นประธานาธิบดีคนที่ 4 แห่งสหรัฐอเมริกาและบิดาแห่งรัฐธรรมนูญของสหรัฐอเมริกา เกิดเมื่อวันที่ 16 มีนาคม ค.ศ. 1751 และเข้ารับตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1809 โดยเข้ารับตำแหน่งต่อจากโธมัส เจฟเฟอร์สัน ออกจากตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1817 ถึงแก่อสัญกรรมเมื่อวันที่ 28 มิถุนายน ค.ศ. 1836 และยังเป็นหนึ่งในคณะผู้ก่อตั้งประเทศสหรัฐอเมริกา
== แหล่งข้อมูลอื่น ==
James Madison at MetaLibri
 
บุคคลที่เกิดในปี พ.ศ. 2294
ประธานาธิบดีสหรัฐ
รัฐมนตรีว่าการกระทรวงการต่างประเทศของสหรัฐ
บุคคลจากรัฐเวอร์จิเนีย
เจมส์ มอนโร

เจมส์ มอนโร (James Monroe; 28 เมษายน พ.ศ. 2301 - 4 กรกฎาคม พ.ศ. 2374) เป็นประธานาธิบดีแห่งสหรัฐอเมริกาคนที่ 5 (พ.ศ. 2360 - พ.ศ. 2368) การบริหารงานของเขาโดดเด่นจากการได้รัฐฟลอริดา (พ.ศ. 2362) ข้อตกลงมิสซูรี (พ.ศ. 2363) ซึ่งรัฐมิสซูรีประกาศตนเป็นรัฐทาส, การเข้าร่วมสหพันธ์ของรัฐเมน ในปี พ.ศ. 2363 ฐานะรัฐอิสระ และการประกาศวาทะมอนโรในปี พ.ศ. 2366 ประกาศให้สหรัฐไม่เข้ายุ่งเกี่ยวกับกิจการของยุโรป รวมทั้งการทำลายข้อผูกพันกับฝรั่งเศสซึ่งคงอยู่มาตั้งแต่สงครามปี พ.ศ. 2355
== ประวัติ ==
เจมส์ มอนโรเกิดในเขตป่าของเวสต์มอร์แลนด์ เคาน์ตี้ รัฐเวอร์จิเนีย พื้นที่ดังกล่าวปัจจุบันอยู่ห่างจากมอนโร ฮอลล์ประมาณ 1 ไมล์
สเปนเซอร์ มอนโร (พ.ศ. 2270 - 2317) บิดาของมอนโร เป็นเจ้าของไร่ผู้มั่งคั่งและทำการค้าเกี่ยวกับงานไม้ ส่วนมารดา อลิซาเบธ โจนส์ มอนโร (พ.ศ. 2273 - 2317) สมรสกับสเปนเซอร์ มอนโรเมื่อปี พ.ศ. 2295 พวกเขามีบุตร-ธิดาด้วยกัน 5 คน ประกอบด้วย
อลิซาเบธ มอนโร บัคเนอร์ - แห่งแคโรไลน์เคาน์ตี้ รัฐเวอร์จิเนีย
เจมส์ มอนโร
สเปนซ์ มอนโร จูเนียร์ - เสียชีวิตเมื่ออายุ 1 ปี
แอนดรูว์ มอนโร - แห่งออลเบมาร์ล เคาน์ตี้ รัฐเวอร์จิเนีย
โจเซฟ โจนส์ มอนโร - เจ้าหน้าที่ของศาลเขตนอร์ธอัมเบอร์แลนด์ เคาน์ตี้ รัฐเวอร์จิเนีย, เลขานุการส่วนตัวของประธานาธิบดีมอนโร ต่อมาตั้งรกรากในรัฐมิสซูรี
บุคคลที่เกิดในปี พ.ศ. 2301
ประธานาธิบดีสหรัฐ
ชาวอเมริกันเชื้อสายสกอตแลนด์
รัฐมนตรีว่าการกระทรวงการต่างประเทศของสหรัฐ
บุคคลจากรัฐเวอร์จิเนีย
จอห์น ควินซี แอดัมส์

จอห์น ควินซี แอดัมส์ (John Quincy Adams) เป็นประธานาธิบดีคนที่ 6 ของสหรัฐอเมริกา
== ประวัติ ==
จอห์น ควินซี แอดัมส์ เกิดเมื่อวันที่ 11 กรกฎาคม ค.ศ. 1767 ที่รัฐแมสซาชูเซตส์ เข้ารับตำแหน่งประธานาธิบดีเมื่อวันที่ 4 มีนาคม ค.ศ. 1825 โดยเข้ารับตำแหน่งประธานาธิบดีต่อจาก เจมส์ มอนโร ออกจากตำแหน่งประธานาธิบดีเมื่อวันที่ 4 มีนาคม ค.ศ. 1829 โดยผู้มารับตำแหน่งเป็นคนถัดไปคือ แอนดรูว์ แจ็กสัน เสียชีวิตเมื่อวันที่ 23 กุมภาพันธ์ ค.ศ. 1848
บุคคลที่เกิดในปี พ.ศ. 2310
ประธานาธิบดีสหรัฐ
นักการเมืองอเมริกัน
บุคคลจากมหาวิทยาลัยฮาร์วาร์ด
ชาวอเมริกันเชื้อสายอังกฤษ
รัฐมนตรีว่าการกระทรวงการต่างประเทศของสหรัฐ
บุคคลจากรัฐแมสซาชูเซตส์
อุทยานแห่งชาติเวียงโกศัย

อุทยานแห่งชาติเวียงโกศัย เป็นอุทยานแห่งชาติที่ตั้งอยู่ในเขตอำเภอลอง อำเภอวังชิ้น จังหวัดแพร่ และอำเภอเถิน อำเภอสบปราบ อำเภอแม่ทะ จังหวัดลำปาง มีลักษณะภูมิประเทศเป็นภูเขาสูงสลับซับซ้อน ประกอบด้วยป่าดงดิบเขา ป่าเบญจพรรณ และป่าเต็มรัง นอกจากนี้ยังมีป่าสนและทุ่งหญ้าในบริเวณยอดเขาสูง เป็นแหล่งกำเนิดแม่น้ำหลายสาย และมีสัตว์ป่าหลายชนิด เช่น หมูป่า หมี เสือโคร่ง เลียงผา เป็นต้น โดยมีจุดเด่นคือดงตะเคียนทองอายุกว่าร้อยปี ที่มีขนาด 3-4 คนโอบ
==สถานที่น่าสนใจ==
น้ำตก มีน้ำตกหลายแห่งในอุทยานแห่งชาติเวียงโกศัย ได้แก่ น้ำตกแม่เกิ๋งหลวง และน้ำตกแม่เกิ๋งน้อย เป็นน้ำตกที่ไหลลดหลั่นเป็นชั้นๆ จึงได้ชื่อว่า แม่เกิ๋ง ซึ่งเป็นภาษาพื้นเมือง หมายถึงขั้นบันได นอกจากนี้ยังมีน้ำตกแม่สิน น้ำตกแม่จอก น้ำตกแม่ป้าก น้ำตกแม่รัง และน้ำตกขุนห้วย
บ่อน้ำร้อนแม่จอก อยู่ห่างจากที่ทำการอุทยานประมาณ 5 กิโลเมตร บ่อน้ำร้อนมีอุณหภูมิประมาณ 80 องศาเซลเซียส 
== อ้างอิง ==
== แหล่งข้อมูลอื่น ==
อุทยานแห่งชาติเวียงโกศัย  - กรมอุทยานแห่งชาติ สัตว์ป่า และพันธุ์พืช

เวียงโกศัย
เวียงโกศัย
อำเภอลอง
อำเภอวังชิ้น
อำเภอเถิน
อำเภอสบปราบ
อำเภอแม่ทะ
ฟอกเกอร์ เอฟ-27

ฟอกเกอร์ เอฟ-27  (Fokker F27)  ฟอกเกอร์ เอฟ-27 เป็นเครื่องบินโดยสาร-ลำเลียง ที่ใช้งานกันแพร่หลายแบบหนึ่ง ทั้งทางการทหารและพลเรือน เอฟ-27 บินเป็นครั้งแรกในวันที่ 24 พฤศจิกายน ค.ศ. 1955 มีรุ่นต่างๆ ตั้งแต่รุ่น 100 จนถึงรุ่น 600 และในปี ค.ศ. 1958 บริษัท แฟร์ไชล์ ได้ซื้อลิขสิทธิ์ไปสร้างในสหรัฐฯ โดยใช้ชื่อว่า เอฟเอช-227
== รายละเอียด ฟอกเกอร์ เอฟ-27 รุ่น 500 ==
ผู้สร้าง บริษัทฟอกเกอร์-วีเอฟดับลิว (ฮอลแลนด์)
ประเภท โดยสาร-ลำเลียง พิสัยบินใกล้/ปานกลาง เจ้าหน้าที่ 2-3 นาย อัตราผู้โดยสารสูงสุด 56 ที่นั่ง บรรทุกพลร่มพร้อมอาวุธ 45 นาย หรือเตียงพยาบาล 24 เตียง
เครื่องยนต์ เทอร์โบแฟนใบพัด รอลส์-รอยซ์ ดาร์ท หมายเลข 532-7 อาร์ ให้กำลัง 2,140 แรงม้า และให้แรงขับ 238 กิโลกรัม 2 เครื่อง
กางปีก 29 เมตร
ยาว 25.06 เมตร
สูง 8.71 เมตร
พื้นที่ปีก 70 ตารางเมตร
น้ำหนักเปล่า 11,789 กิโลกรัม
น้ำหนักบรรทุกสูงสุด 6,128 กิโลกรัม
น้ำหนักวิ่งขึ้นสูงสุด 20,410 กิโลกรัม
อัตราเร็วเดินทางปกติ 480 กิโลเมตร/ชั่วโมง ที่ระยะสูง 6,100 เมตร
เพดานบินใช้งาน 8,990 เมตร
เพดานบินเมื่อใช้เครื่องยนต์เดียว 3,565 เมตร
อัตราไต่ 451 เมตร/นาที ที่ระดับน้ำทะเล
พิสัยบิน 1,274 กิโลเมตร เมื่อมีภารกรรมบรรทุกสูงสุด
== อ้างอิง ==
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
เครื่องบินฟอกเกอร์
อากาศยานเชิงพาณิชย์
อินคิวบัส

อินคิวบัส (incubus ) เป็นชื่อปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย ปิศาจที่เป็นหญิงและมีพฤติกรรมทำนองเดียวกันนั้นเรียก ซักคิวบัส (succubus)
ในความเชื่อของบางท้องที่ เช่น ตามตำนานเมอร์ลิน (Merlin) อินคิวบัสร่วมประเวณีกับหญิงก็เพื่อให้หญิงนั้นมีบุตร ความเชื่อทางศาสนามีว่า ถ้าร่วมประเวณีกับอินคิวบัสบ่อยครั้ง อาจส่งผลให้สุขภาพย่ำแย่ และอาจถึงตายได้
และเชื่อว่าอินคิวบัสดูดวิญญาณของเหยื่อเมื่อร่วมหลับนอนกับเหยื่อ
== อ้างอิง ==
== แหล่งข้อมูลอื่น ==
ผี
ตำนาน
ความเชื่อ
ปิศาจ
เอ็นเอเอ็มซี วายเอส-11

เอ็นเอเอ็มซี วายเอส-11 (NAMC YS-11)  วายเอส-11 เป็นเครื่องบินโดยสารขนส่งแบบแรกของญี่ปุ่นหลังสงครามโลกครั้งที่ 2 แผนการสร้างเริ่มในปี พ.ศ. 2500 เครื่องต้นแบบบินเป็นครั้งแรกในวันที่ 30 สิงหาคม พ.ศ. 2505 วายเอส-11 มีจำนวนการสร้างทั้งสิ้น 182 เครื่อง เกือบทั้งหมดใช้งานในกองกำลังป้องกันต้นเองของประเทศญี่ปุ่น สายการผลิตวายเอส-11 ยุติลงในปี พ.ศ. 2517
== รายละเอียด วายเอส-11 ==
ผู้สร้าง นิฮอนแอร์คราฟต์แมนูแฟคเจอริงคอร์ปอเรชั่น (ญี่ปุ่น)
ประเภท โดยสาร-ขนส่ง พิสัยบินใกล้/ปานกลาง เจ้าหน้าที่ 2 นาย อัตราผู้โดยสารสูงสุด 60 ที่นั่ง
เครื่องยนต์ เทอร์โบใบพัด รอลส์-รอยซ์ ดาร์ท 542-10 เค ให้กำลังเครื่องละ 3,060 แรงม้า 2 เครื่อง
กางปีก 32 เมตร
ยาว 26.30 เมตร
สูง 8.93 เมตร
พื้นที่ปีก 94.8 ตารางเมตร
น้ำหนักเปล่า 15,419 กิโลกรัม
น้ำหนักบรรทุกสูงสุด 7,081 กิโลกรัม
น้ำหนักวิ่งขึ้นสูงสุด 25,000 กิโลกรัม
อัตราเร็วเดินทางขั้นสูง 466 กิโลเมตร/ชั่วโมง ที่ระยะสูง 4,575 เมตร
อัตราเร็วเดินทางประหยัด 447 กิโลเมตร/ชั่วโมง ที่ระยะสูง 6,100 เมตร
เพดานบินใช้งาน 6,980 เมตร
อัตราไต่ขั้นต้น 6.2 เมตร/วินาที
พิสัยบินไกลสุด 1,090 กิโลเมตร เมื่อมีภารกรรมบรรทุกสูงสุด
* 3,215 กิโลเมตร เมื่อบรรทุกเชื้อเพลิงมากที่สุด
== อ้างอิง ==
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
เครื่องบิน
อากาศยานเชิงพาณิชย์
เดอ ฮาวิลแลนด์ แคนาดา ดีเอชซี-7

เดอ ฮาวิลแลนด์ ดีเอชซี-7  (de Havilland Canada Dash 7)  เดอ ฮาวิลแลนด์ แคนาดา ดีเอชซี-7 หรือ แดช-7 เป็นเครื่องบินโดยสารที่สร้างขึ้นเพื่อให้ขึ้นลงในระยะสั้น หรือ ลงบนสนามหญ้าได้ โครงการ แดช-7 เริ่มในปี ค.ศ. 1972 เครื่องต้นแบบเริ่มบินเป็นครั้งแรกในวันที่ 27 มีนาคม ค.ศ. 1975 เครื่องแรกจากสายการผลิตส่งมอบในปี ค.ศ. 1974
== รายละเอียด ดีเอชซี-7 ==
ผู้สร้าง: บริษัท เดอ ฮาวิลแลนด์ (แคนาดา)
ประเภท: โดยสาร-ขนส่ง พิสัยบินใกล้ ขึ้นลงระยะสั้น
เครื่องยนต์: เทอร์โบใบพัด แพรท์ แอนด์ วิทนีย์ (สร้างในแคนาดา) พีที 6 เอ-50 ให้กำลังเครื่องละ 1,120 แรงม้า 4 เครื่อง
กางปีก: 28.35 เมตร
ยาว: 24.58 เมตร
สูง: 7.98 เมตร
พื้นที่ปีก: 79.90 ตารางเมตร
น้ำหนักเปล่า: 11,130 กิโลกรัม
น้ำหนักบรรทุกสูงสุด: 4,017 กิโลกรัม
น้ำหนักวิ่งขึ้นสูงสุด: 18,597 กิโลกรัม
อัตราเร็วเดินทางขั้นสูง: 434 กิโลเมตร/ชั่วโมง ที่ระยะสูง 4,570 เมตร
อัตราเร็วเดินทางไกล: 379 กิโลเมตร/ชั่วโมง ที่ระยะสูง 6,560 เมตร
เพดานบินใช้งาน: 6,770 เมตร
* 4,330 เมตร เมื่อเครื่องยนต์ดับ 1 เครื่อง
ระยะทางวิ่งขึ้นพ้น 10.7 เมตร: 710 เมตร
ระยะทางร่อนลงจาก 10.7 เมตร: 408 เมตร
พิสัยบิน: 1,504 เมตร เมื่อมีภารกรรมบรรทุกสูงสุด
* 2,293 กิโลเมตร เมื่อบรรทุกเชื้อเพลิงเต็มที่
== อ้างอิง ==
อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
เครื่องบินเดอ ฮาวิลแลนด์ แคนาดา
อากาศยานเชิงพาณิชย์
กิล่ามอนสเตอร์

กิล่ามอนสเตอร์ (Gila monster) เป็นกิ้งก่ามีพิษชนิดหนึ่ง มีชื่อวิทยาศาสตร์ว่า Heloderma suspectum พบในเขตทะเลทรายอริโซน่าทางตอนตะวันตกเฉียงใต้ของประเทศสหรัฐอเมริกา กิล่ามอนสเตอร์มีความยาวถึงสองฟุต จัดเป็นกิ้งก่าขนาดใหญ่ที่สุดที่พบในประเทศสหรัฐอเมริกา ลำตัวมีลายดำ ชมพู ส้ม และเหลือง อุปนิสัยเชื่องช้า มักหลบในโพรงเป็นส่วนใหญ่ ล่าสัตว์จำพวกหนู นก และไข่ต่าง ๆ เป็นอาหาร กิล่ามอนสเตอร์สามารถผลิตพิษที่มีผลต่อระบบประสาทของเหยื่อ โดยพิษจะส่งเข้าสู่เหยื่อผ่านทางฟันทางกรามล่าง แต่พิษนี้ไม่เป็นอันตรายถึงชีวิตต่อมนุษย์
กิล่ามอนสเตอร์เป็นสัตว์ใกล้สูญพันธุ์ชนิดหนึ่ง ซึ่งมีการคุ้มครองโดยกฎหมาย ทั้งในท้องถิ่นคือกฎหมายรัฐอริโซน่า และในระดับประเทศคือกฎหมายประเทศสหรัฐอเมริกาและประเทศเม็กซิโก ส่วนในระดับนานาชาติกิล่ามอนสเตอร์เป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม
สำหรับในประเทศไทยมีการจัดแสดงในสวนสัตว์ดุสิตในช่วงปลายปี พ.ศ. 2554 ถึงต้นปี พ.ศ. 2555
== อ้างอิง ==
สัตว์มีพิษ
วงศ์กิล่ามอนสเตอร์
สัตว์ที่พบในสหรัฐอเมริกา
สัตว์ที่พบในประเทศเม็กซิโก
คอนแชร์โต

คอนแชร์โตของ Handel (concerto) คือ เป็นการประพันธ์เพลงรูปแบบหนึ่ง ส่วนมากมีสามท่อน (three-parts) ในอัตราจังหวะเร็ว-ช้า-เร็ว ส่วนที่สำคัญที่สุด คือ ต้องมีการเล่นประชันกัน โดยอาจจะเป็นการเดี่ยวเครื่องดนตรีประชันกับวงดนตรี หรือกลุ่มเครื่องดนตรีประชันกับวงดนตรีก็ได้
== ความเป็นมาของคอนแชร์โตในแต่ละยุค ==
คอนแชร์โตเริ่มมีมาตั้งแต่ยุคบาโรค โดยเริ่มแรกนั้นเป็นการประชันกันระหว่างกลุ่มนักดนตรีเดี่ยวกับวงดนตรี ต่อมาในยุคคลาสสิกฝีมือการเดี่ยวเครื่องดนตรีของนักดนตรีพัฒนาขึ้นไปจนนักดนตรีสามารถเดี่ยวประชันกับวงดนตรีทั้งวงได้  ในยุคคลาสสิกจึงเกิดการประชันระหว่างนักดนตรีเดี่ยว (solo) กับวงดนตรี  ส่วนบทบาทของวงดนตรีคือเล่นสนับสนุนผู้เดี่ยวเท่านั้น มิได้เป็นการประชันด้วยบทบาทที่เท่าเทียมกัน  จนถึงยุคโรแมนติกวงดนตรีก็เล่นประชันกับผู้เดี่ยวด้วยบทบาทที่ไม่แตกต่างกันมากนัก  จนถึงศตวรรษที่ 20 ความสามารถของนักดนตรีทุกคนในวงมีความสามารถบรรเลงเดี่ยวได้ นักแต่งเพลงจึงสร้างแนวเดี่ยวให้นักดนตรีในวงได้มีโอกาสเดี่ยวได้เหมือนกันหมด
== ประเภทของคอนแชร์โต ==
คอนแชร์โตกลุ่มเดี่ยว (concerto grosso)
เป็นบทเพลงที่มีการประชันกันระหว่างกลุ่มเครื่องดนตรีกับวงดุริยางค์ เรียกกลุ่มเดี่ยวว่า คอนแชร์ติโน (concertino) เรียกกลุ่มใหญ่หรือวงดนตรีทั้งวงว่า ริปิเอโน (ripieno) กลุ่มเดี่ยวมักประกอบด้วยนักดนตรี 2 ถึง 5 คน  มีแนวเดี่ยวร่วมกันด้วยลีลาที่เด่นกว่าวง  ลักษณะที่พบในคอนแชร์โตกลุ่มเดี่ยวมักมีรูปแบบที่ไม่แน่นอน พบทั้งแบบสองตอน (two-part)และสามตอน (three-part) แต่ที่นิยมใช้ในคอนแชร์โตกลุ่มเดี่ยว ก็คือ กระบวนการที่เรียกว่า ริตอร์เนลโล (ritornello) ซึ่งมีลักษณะคล้ายรอนโด
คอนแชร์โตเดี่ยว (solo concerto)
เป็นบทเพลงที่มีการประชันกันระหว่างเครื่องดนตรีเดี่ยวกับวงดุริยางค์  ประกอบด้วย 3 ท่อน ในอัตราเร็ว-ช้า-เร็ว ลักษณะในแต่ละท่อนมีความชัดเจนมากกว่าในคอนแชร์โตกลุ่มเดี่ยว เครื่องดนตรีที่นิยมในการเดี่ยว ได้แก่ เปียโน ไวโอลิน เชลโล่
คอนแชร์โตสำหรับวงดุริยางค์ (orchestral concerto)
เป็นบทเพลงที่มีการประชันกันระหว่างนักดนตรีทุกคน หรือเกือบทุกคนในวงดุริยางค์ ไม่ได้มีการแยกกลุ่มที่เด่นชัด  คอนแชร์โตชนิดนี้เกิดขึ้นเพราะความสามารถของนักดนตรีในวงอยู่ในขั้นที่แสดงเดี่ยวได้ทุกคน  นักแต่งเพลงจึงให้ทุกแนวเล่นด้วยเทคนิคยาก ๆ ในระดับเดี่ยว  แต่จะไม่มีนักดนตรีคนใดคนหนึ่งเด่นกว่าคนอื่นในวง ลักษณะค่อนข้างอิสระ ไม่ตายตัว  พบบทเพลงประเภทนี้ตั้งแต่คริสต์ศตวรรษที่ 20 เท่านั้น
== ตัวอย่างเพลงประเภทคอนแชร์โตกลุ่มเดี่ยว (concerto grosso) ==
Christmas Concerto - Corelli
Brandenburg Concerto - Bach
Concerto Grosso in D minor, Op.3, No.1 - Antonio Vivaldi
Concerto Grosso in G major, Op.6, No.1 - Handel
Concerto Grosso no.1 - Bloch
== ตัวอย่างเพลงประเภทคอนแชร์โตเดี่ยว (solo concerto) ==
เปียโนคอนแชร์โต
Concerto in D minor, K.466, No.20 - Mozart
Concerto No.1 in B-flat minor Op.23 - Tchaikovsky
Concerto No.2 in F minor, Op.21 - Chopin
Concerto No.1 in E minor, Op.11 - Chopin
Concerto No.5 in E-flat major, Op.73, "Emperor" - Beethoven
Concerto in C minor, No.2 - Rachamaninov
Concerto No.1 in E-flat - Liszt
Concerto No.2 in A - Liszt
ไวโอลินคอนแชร์โต
Concerto in E minor, Op.64 - Mendelssohn
Concerto in D major, Op.35 - Tchaikovsky
Concerto Op.77 - Brahms
Concerto in D, Op.61 - Beethoven
Concerto No.3 in G, K.216 - Mozart
== อ้างอิง ==
http://www.royin.go.th/upload/83/FileUpload/664_3234.pdf
http://www.chintakarn.com/journal/may45/concerto.html 
สังคีตลักษณ์และการวิเคราะห์, ณัชชา โสคติยานุรักษ์
คอนแชร์โต
คำศัพท์ดนตรี
สถาบันสถาปนาและโลก

สถาบันสถาปนาและโลก (Foundation and Earth) เป็นนิยายวิทยาศาสตร์เล่มที่ห้าของหนังสือชุดสถาบันสถาปนา ฉบับภาษาอังกฤษตีพิมพ์ครั้งแรก ค.ศ. 1986 นับเป็นหนังสือเล่มสุดท้ายในชุดถ้านับตามลำดับเหตุการณ์ในเรื่อง
== เนื้อเรื่องย่อ ==
หลังจากเหตุการณ์ในสถาบันสถาปนาและปฐมภพ โกลาน เทรวิซและพวกได้เดินทางต่อจากปฐมภพเพื่อค้นหาดาวเคราะห์ในตำนานที่ชื่อว่า "โลก" พวกเขาไม่รู้ที่อยู่ที่แน่นอน รู้เพียงแค่ว่าอยู่ในระบบสุริยจักรวาลที่เรียกว่า "โซล" (Sol) เท่านั้น
เนื้อเรื่องแบ่งเป็น 7 บท โดยใช้ชื่อตามพิภพที่มีบทบาทในเรื่อง ชื่อบทมีดังนี้
ปฐมภพ (Gaia)
คอมโพเรลลอน (Comporellon)
ออโรรา (Aurora)
โซลาเรีย (Solaria)
เมลโพมีเนีย (Melpomenia)
อัลฟา (Alpha)
โลก (Earth)
== เล่มต่อที่ยังไม่ได้เขียน ==
เหตุการณ์ใน สถาบันสถาปนาและโลก เพิ่งผ่านไปเพียง 500 ปีในระยะเวลา 1,000 ปีก่อนจักรวรรดิใหม่ตามที่ฮาริ เซลดอนทำนายไว้ ตอนจบของสถาบันสถาปนาและโลก เป็นการใบ้ถึงเหตุการณ์ที่จะต่อเนื่องในหนังสือเล่มถัดไป ภรรยาของอสิมอฟเล่าว่าไอแซค อสิมอฟวางแผนจะเขียนเล่มต่อ แต่เขาไม่มีแนวคิดในการเขียน จึงหันไปเขียนเล่มที่จับเนื้อหาช่วงก่อนสถาบันสถาปนา ซึ่งได้แก่ กำเนิดสถาบันสถาปนา (Prelude to Foundation) และสู่เส้นทางสถาบันสถาปนา (Forward the Foundation)
ในหนังสือเล่มนี้ได้กล่าวโดยอ้อมๆ หลายครั้งว่าแผนการเซลดอนไม่ได้ครอบคลุมถึงสิ่งมีชีวิตที่ไม่ใช่มนุษย์ เมื่อรวมกับตอนจบ เราสามารถเดาได้คร่าวๆ ว่าอสิมอฟมีแผนจะนำมนุษย์ต่างดาวเข้ามาในเนื้อเรื่อง และเกิดผลร้ายต่อแผนการเซลดอน อย่างไรก็ตาม วันที่ในเอนไซโคลปิเดีย กาแลคติกาเป็นวันที่หลังจากการก่อตั้งจักรวรรดิสากลจักรวาลที่สอง (หลังปี 1000) จึงอาจจะตีความได้ว่าถึงแม้จะเจอปัจจัยภายนอกในอนาคต แผนการเซลดอนก็สามารถเอาชนะอุปสรรคและกลับมาดำเนินตามแผนได้ในที่สุด
บันเทิงคดีแนววิทยาศาสตร์
สถาบันสถาปนา
ไอแซค อสิมอฟ
Stiftelseserien#Stiftelsen och jorden
กำเนิดสถาบันสถาปนา

กำเนิดสถาบันสถาปนา (Prelude to Foundation) เป็นนิยายวิทยาศาสตร์เล่มที่หกของหนังสือชุดสถาบันสถาปนา แต่นับตามลำดับเหตุการณ์เรื่องแล้วเกิดก่อนสถาบันสถาปนาเล่มแรก แต่งโดยไอแซค อสิมอฟ ฉบับภาษาไทยแปลโดยดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
เนื้อเรื่องเกี่ยวกับชีวิตของฮาริ เซลดอน ผู้คิดค้นอนาคตประวัติศาสตร์และแผนการเซลดอนในวัยหนุ่ม
บันเทิงคดีแนววิทยาศาสตร์
สถาบันสถาปนา
ไอแซค อสิมอฟ